Anna Lumikivi

Anna Lumikivi (j.s. Anna Lumisalmi, ; š. 1987 Avveel) lii nuorttâlâš lávloo, leuddajeijee, musikkár já kulttuurpargee Avelist. 

Eellim
Anna Lumisalmi šoodâi ive 1987 Avelist. Suu eeči lii nuorttâlâš kanttor já ráámmátjurgâleijee Erkki Lumisalmi, já suu enni lii Aulikki Lumisalmi.

Karrieer
 Muusik 
Lumikivi já Hanna-Maaria Kiprianoff leuddav Suõmmkar-muusikjuáhust. Lumikivi lâi mieldi meiddei ive 2021 almostum singlest Äʹvvceeʒʒaž artistnoomáin Äʹnn. Pittá lii rahtum oovtâst Pauliina “Päälaǥ” Feodoroffáin já Tiina Kreʹstten Sanila-Aikioin. Nuotâsteijen pittáást lâi Mio Negga Ruotâbeln Säämist.

Ive 2019 Lumikivi uásálistij Sámi Grand Prix -kiišton pittáin Mõõn tiõrvân, moos sun raahtij sehe nuotâ já lavluu saanijd. Ive 2024 Lumikivi uásálistij The Voice of Finland -rááiđu 13. pajan. Algâvuárust sun láávlui Tiina Sanila nuorttâlâškielâg pitá Ton <3 Mon. Välmejeijein Maija Vilkkumaa, Arttu Wiskari já Elastinen halijdii Lumikivi jieijas juávkun, já te sun peesâi juátkiđ. Lumikivi lii vuossâmuš olmooš, kii lii kuássin lávlum The Voice of Finlandist nuorttâlâškielân.

Jienâčaittâleijen
Sämitige alguu vuáđuld Yle já Gutsy Animations -pyevtittemfinnodâh rähtiškuottii uđđâ Muumileehi-rááiđu orjâlâškielân, anarâškielân já nuorttâlâškielân. Nuorttâlâškielâg rááiđust Lumikivi lii jienâčaittâlâm oovtâst Sonja Hofslagarein Muumileevi merâhiäppušij roolâ.

Diskografia
 Studioalbumeh 
 Suõmmkar 
 2018 – Suõmmkar

 Karjalasta kolttien maille 
 2024 – Karjalasta kolttien maille

 Nurâldâhskiäruh 
 1996 – Hoŋkoŋ dohkká
 2019 – Sámi Grand Prix 2019, pittáin Mõõn tiõrvân

 Singleh 
 2021 – Ǩeäʹdǧǧ, juávhoin Suõmmkar
 2021 – Äʹvvceeʒʒaž oovtâst Pauliina Feodoroffáin já Tiina Sanila-Aikioin
 2024 – Šestjårkka, juávhoin Karjalasta kolttien maille

Käldeeh

Luokka:Ive 1987 šoddâmeh 
Luokka:Nuorttâliih
Luokka:Sämmiliih musikkáreh